b"\n_START_ARTICLE_\nBarquer (ofici)\n_START_SECTION_\nBarques\n_START_PARAGRAPH_\nL\xe2\x80\x99ofici de barquer va associat a la seva eina de treball: la barca. La q\xc3\xbcesti\xc3\xb3 \xc3\xa9s que el terme \xe2\x80\x9cbarca\xe2\x80\x9d t\xc3\xa9 significats diversos des dels seus or\xc3\xadgens fins a l\xe2\x80\x99actualitat. Hi ha barques molt petites i barques molt grosses. Simplificant molt, \xc3\xa9s possible relacionar i limitar el treball dels barquers amb les barques petites. Les barques grosses estaven comandades per un patr\xc3\xb3 de barca._NEWLINE_Les barques dels barquers no disposaven, generalment, de coberta i habitualment es despla\xc3\xa7aven a rem, tot i que podien navegar a vela en circumst\xc3\xa0ncies adequades.\n_START_SECTION_\nDetalls dels barquers de platja\n_START_PARAGRAPH_\nEls barquers de barquejar, barquers de platja o barquers de c\xc3\xa0rrega i desc\xc3\xa0rrega podien treballar sols per\xc3\xb2 era m\xc3\xa9s habitual que treballessin amb ajudants o esclaus. Els barquers novells de Barcelona tenien limitacions pel que fa al nombre d\xe2\x80\x99esclaus. Generalment no podien treballar amb m\xc3\xa9s de dos. Tamb\xc3\xa9 el nombre de barques estava regulat.\n_START_SECTION_\nMercaderies\n_START_PARAGRAPH_\nDes del punt de vista d'un barquer la mercaderia \xc3\xa9s un conjunt de porcions materials que ha de manipular. A Barcelona (i en altres indrets) hi havia un reglament i unes tarifes, basades en el tipus de c\xc3\xa0rrega, que calia complir.\n_START_SECTION_\nTransport a coll\n_START_PARAGRAPH_\nQuan la c\xc3\xa0rrega podia ser moguda per una persona, el manipulador podia emprar una manuella o dues manuelles.\n_START_SECTION_\nPaquets, recipients i similars\n_START_PARAGRAPH_\nCada mercaderia tenia un recipient de transport espec\xc3\xadfic: sac, costal, fardell, b\xc3\xb3ta, carretell, cove, odre, caixa,...\n_START_SECTION_\nBarquers de passatge de rius\n_START_PARAGRAPH_\nLes barques de passar rius o barreres d\xe2\x80\x99aigua similars s\xc3\xb3n molt antigues. Hi ha molts indrets en que un petit trajecte per aigua permet estalviar molts quil\xc3\xb2metres. _NEWLINE_Hi ha molt tipus de barques de passatge. Des de les m\xc3\xa9s petites, que nom\xc3\xa9s permeten transportar una  o dues persones, a m\xc3\xa9s del barquer, fins a les m\xc3\xa9s grans que poden passar un o dos carros carregats amb totes les cavalleries._NEWLINE_Pel que fa a la forma de despla\xc3\xa7ar-se tamb\xc3\xa9 hi ha sistemes diferents. Hi ha barquetes petites que nom\xc3\xa9s es desplacen a rems i barques m\xc3\xa9s grosses amb sirga, que aprofiten el corrent del riu per a moure\xe2\x80\x99s._NEWLINE_En alguns casos, el barquer vivia en una cabana o caseta, en una vora del riu, disposat a acudir quan era cridat per a efectuar un passatge.\n_START_SECTION_\nNavegaci\xc3\xb3 interior\n_START_PARAGRAPH_\nLa navegaci\xc3\xb3 comercial en aig\xc3\xbces interiors ha estat molt important en diverses \xc3\xa8poques i en diversos indrets._NEWLINE_La navegaci\xc3\xb3 fluvial pel riu Ebre, moltes vegades efectuada per petites barques, presenta peculiaritats interessants."